FK Žalgiris namų stadionas

FK „Žalgiris“ namų stadionas (1954–2004 m. „Lokomotyvo“ stadionas, 2004–2011 m. „Vėtros“ stadionas, 2011–2024 m. LFF stadionas) – stadionas Vilniaus mieste, Liepkalnyje, į pietus nuo Vilniaus geležinkelio stoties. Stadione namų rungtynes žaidžia FK Žalgiris, FK Riteriai ir kitos Vilniaus komandos. Čia vyko 2005 m. Lietuvos futbolo taurės finalas ir 2021 m. LFF supertaurės rungtynės.

 Istorija 

1954 m. atidarytas „Lokomotyvo“ stadionas, priklausęs Lietuvos „Lokomotyvo“ sporto draugijai. Jis įrengtas nedideliame slėnyje, buvusiame medinių namų sentikių rajone, kurio gyventojams išsikelti buvo skirti nauji namai Liepkalnyje.LRT laida „Daiktų istorijos“. „Vienapus – pramonė ir ateitis, kitapus – karvės ir trobos“: žvilgsnis į dinamiškuosius Naujininkus. 2024-11-04, Lrt.lt (tikrinta 2024-11-20). 1957 m. jis buvo pabaigtas statyti kaip daugiafunkcis stadionas. Čia namų rungtynes žaisdavo Vilniaus „Lokomotyvas“. 1964 m. stadionas priklausė Laisvanoriškjai sporto draugijai „Lokomotyvas“.Laisvanoriškosios sporto draugijos „Lokomotyvas" stadionas. Vilnius21.lt (tikrinta 2024-06-14). 

2004 m. stadionas perstatytas „Vėtros“ klubo iniciatyva. „Vėtros stadionas“ buvo pirmasis privatus stadionas, pastatytas po 1990 m.Lietuvos futbolo federacijos stadionas. 2017-10-05, Vilniusgo.lt (tikrinta 2024-11-20). Iš pradžių jame tilpo beveik 3600 žiūrovų, bet 2005 m. stadionas atnaujintas, pastatyta 1708 vietų pietinė tribūna, įrengta VIP tribūna ir jo vietų skaičius buvo padidintas iki beveik 5500. Stadionas atitiko UEFA 2 kategorijos reikalavimus.„Vėtros“ stadionas netaps prekybos centru. 2010-11-11, Diena.lt (tikrinta 2024-06-14).

2010 m. vasarą „Vėtra“ prasiskolino bankui DnB Nord, stadioną perėmė DnB Nord lizingas.Vėtros stadionas. 90min.lt (tikrinta 2024-11-20). LFF išsiderėjo 2,2 mln. litų paskolą iš DnB Nord, stadioną išpirko. 2011 m. vasarą pradėtas remontas: renovuotos tribūnos, talpa padidinta iki 5067 vietų, išklota dirbtinė veja, įrengtos patalpos rungtynių dalyviams, žiniasklaidai, VIP sektoriai, treniruočių aikštė ir LFF biuras. Po rekonstrukcijos stadionas atidarytas 2011 m. rugsėjo 10 d. A lygos rungtynėmis tarp „Žalgirio“ ir FC Klaipėda komandų (3-0). Stadionas atitiko UEFA 3 kategorijos reikalavimus. Remontą finansavo UEFA, Vilniaus miesto savivaldybė ir privatūs investuotojai.http://www.ivilnius.lt/verta-nueiti/sportas-pramogos/sporto-aikstynai-arenos/lff-stadionas/ Stadionas pervadintas į LFF stadionu, 2012 m. rugsėjį čia iš Šeimyniškių g. 15 namo persikėlė ir įsikūrė naujoji LFF būstinė.LFF leidinys "Mus vienija futbolas". 2012 rugsėjis, nr. 4  // psl. 8. LFF perėmė stadiono valdymą, tačiau nebuvo stadiono turto savininkais.Pavargęs LFF stadionas – ant prekystalio: pirkėjai, kaina ir galimos grėsmės. 2022-02-10, 15min.lt (tikrinta 2025-12-23).

2017 m. balandžio 1 d. stadione sužaistos amerikietiško futbolo rungtynės tarp Vilnius „Iron Wolves“ ir Kaliningrad „Amber Hawks“. 2018 m. pavasarį užbaigti modernios laistymo sistemos įrengimo darbai – iki tol veja buvo laistoma rankiniu būdu.LFF stadione įrengta moderni laistymo sistema. 2018-06-08, Lff.lt (tikrinta 2024-04-26). 2021 m. LFF paskelbė planus perkelti būstinę į 2022 m. suremontuotą S. Dariaus ir S. Girėno stadioną. Tapo žinoma, kad LFF stadioną ketinama parduoti. Ieškota pirkėjų, o valdymo perėmimas buvo siejamas su „Riterių“ klubo savininku Janu Nevoina ir „Žalgirio“ klubo vykdančiąja direktore Vilma Venslovaitienė.

2024 m. gruodžio 27 d. stadioną nupirko specialiai sukurta įmonė „Vexo projektai“. Pirkimą finansavo FK Žalgirio savininkai – įmonė „Ollex“ ir V. Venslovaitienė. Pranešama, kad sandoris kainavo 3,5 mln. eurų.2024 gruodžio 27 „Žalgiris“ turės savo namus – sutarta dėl stadiono įsigijimoOficialu: LFF stadiono šeimininku tapo Vilniaus „Žalgirio“ klubas 2025 m. stadionas pervadintas FK „Žalgiris“ namų stadionu.

 Rekonstrukcijos 

Pirmoji rekonstrukcija vyko 2005 m., klubui „Vėtra“ įsigijus „Lokomotyvo“ stadioną. Stadionas atitiko UEFA 2 kategorijos reikalavimus. Antroji rekonstrukcija vyko 2011 m., stadioną perėmus LFF. LFF stadionas atitiko UEFA 3 kategorijos reikalavimus.http://www.alfa.lt/straipsnis/11387653/Vilniaus.stadiono.rekonstrukcija..iseitis.rinktinei.ir.postumis.sostines.futbolui=2011-05-19_12-13/ 

2020 m. balandį atnaujinta danga. 2015 m. suteiktas dangos sertifikatas baigė galioti ir nebeatitiko tarptautinių reikalavimų. Tai reiškė, kad ant dabartinės dangos negalėtų žaisti Nacionalinė rinktinė bei Europos atrankose besivaržantys klubai. Naujoji danga atitinka visus FIFA Quality Pro reikalavimus. Darbai vyko koronaviruso pandemijos karantino metu, užsienio specialistus išimties tvarka įleido Lietuvos Vyriausybė. Specialistai buvo aprūpinti apsaugos priemonėmis ir karantinavosi LFF stadiono patalpose.LFF stadione keičiama danga. 2020-04-30, Lff.lt  2020 m. gegužės pabaigoje pirmieji atnaujintą dangą išbandė FK Riteriai.Pirmieji naująją LFF stadiono dangą išbandė „Riteriai“. 2020-05-26, Lff.lt (tikrinta 2024-06-14). 2021 m. LFF konstatavo, kad stadioną reikia remontuoti ir planuojama jį parduoti. 2024 m. gruodžio 27 d. stadioną nupirko FK Žalgirio savininkai.

 Finalai 
 Data  Turnyras  Rungtynės  Rezultatas 2005-10-22  2005 m. LFF taurė  Kauno FBK – Vilniaus „Vėtra“  2–0 (prat.) 2021-04-03  2021 m. LFF supertaurė  Panevėžio FK – Vilniaus „Žalgiris“  2–2 (baud. 3–2)

 Galerija 

 Šaltiniai 

 Nuorodos 
 LFF stadionas (lff.lt svetainėje) 
 Soccerway.com

Kategorija:Vilniaus stadionai